# 2. Contextualización curricular

# Eixes da proposta didáctica

- Fomentar os ODS vencellados cos contidos, en concreto o ODS 4. Educación de calidade, ODS 5. Igualdade de xénero e ODS 16. Paz, xustiza e institucións sólidas.
- Acadar unha aprendizaxe colaborativa e o traballo grupal.
- Partir do local, a partir de exemplos próximos ao alumnado, para chegar a conclusións globais.
- Poñer en valor o papel da muller en diferentes épocas históricas para fomentar a igualdade de xénero entre o alumnado.
- Comprender a pegada da Historia na situación actual dende un punto de vista social, político e histórico-artístico.

# Contidos, obxectivos específicos e competencias clave

O REA proposto recolle os contidos e criterios de avaliación correspondentes ás Unidades 2 e 3 da proposta didáctica de Proens para materia de Xeografía e Historia no segundo curso da ESO.

Os contidos traballados corresponden aos bloques 1, 2 e 3 da materia, tal e como se recolle no Decreto 156/2022, do 15 de setembro, polo que se establecen a ordenación e o currículo da educación secundaria obrigatoria na Comunidade Autónoma de Galicia.

Contidos | Bloque da materia
--- | ---
Igualdade. Situacións discriminatorias das nenas e das mulleres no mundo. Roles de xénero e a súa manifestación en todos os ámbitos da sociedade e da cultura. | Bloque 1
Tempo histórico: construción e interpretación de liñas do tempo a través da linealidade, cronoloxía, simultaneidade e duración. Violencia e conflitos armados. A guerra na Idade Media. Os civís durante as guerras. Autoridade e complexidade social durante a Idade Media. Os estamentos. A organización política do ser humano e as formulacións estatais no mundo medieval. Evolución da teoría do poder. A construción das identidades culturais, da idea de Europa e do eurocentrismo, a través do pensamento e da arte durante a Idade Media. Relacións coa civilización islámica. O papel da relixión na organización social, a lexitimización do poder e a formación de identidades. Herexías, persecucións e guerras de relixión. A transformación humana do territorio e a distribución desigual dos recursos e do traballo. Evolución dos sistemas económicos, dos ciclos demográficos, dos modos de vida e dos modelos de organización social. A loita pola supervivencia e o status social durante a Idade Media. Significado e función das expresións artísticas e culturais nas distintas civilizacións. Diversidade e riqueza cultural. Respecto e conservación do patrimonio material e inmaterial. | Bloque 2
Ciclos vitais, uso do tempo libre e hábitos de consumo. Diferenzas e cambios nas formas de vida nas sociedades actuais e nas do pasado. Alteridade: respecto e aceptación «do outro». Comportamentos non discriminatorios e contrarios a calquera actitude diferenciadora e segregadora. Igualdade de xénero. Manifestacións e condutas non sexistas. | Bloque 3

Obxectivos da materia traballados especificamente no REA:

Obxectivos | Descrición
--- | ---
OBX1 | Buscar, seleccionar, tratar e organizar información sobre temas relevantes do presente e do pasado, usando criticamente fontes históricas e xeográficas, para adquirir coñecementos, elaborar e expresar contidos en varios formatos.
OBX3 | Coñecer os principais desafíos aos que se enfrontaron distintas sociedades ao longo do tempo, identificando as causas e consecuencias dos cambios producidos e os problemas aos que se enfrontan na actualidade, mediante o desenvolvemento de proxectos de investigación e o uso de fontes fiables, para realizar propostas que contribúan ao desenvolvemento sustentable.
OBX6 | Comprender os procesos xeográficos, históricos e culturais que conformaron a realidade multicultural na que vivimos, coñecendo e difundindo a historia e a cultura das minorías étnicas presentes no noso país, e valorando a achega dos movementos en defensa da igualdade e a inclusión, para reducir estereotipos, evitar calquera tipo de discriminación e violencia, e recoñecer a riqueza da diversidade.
OBX7 | Identificar os fundamentos que sosteñen as diversas identidades propias e as alleas, a través do coñecemento e posta en valor do patrimonio material e inmaterial que compartimos para conservalo e respectar os sentimentos de pertenza, así como para favorecer procesos que contribúan á cohesión e solidariedade territorial no tocante aos valores do europeísmo e da Declaración Universal dos Dereitos Humanos.
OBX8 | Tomar conciencia do papel dos ciclos demográficos, o ciclo vital, as formas de vida e as relacións interxeracionais e de dependencia na sociedade actual e a súa evolución ao longo do tempo, analizándoas de forma crítica, para promover alternativas saudables, sustentables, enriquecedoras e respectuosas coa dignidade humana e o compromiso coa sociedade e a contorna.

Competencias clave e os descritores operativos traballados:

Competencias clave | Clave dos descritores operativos
--- | ---
Competencia en Comunicación Lingüística | CCL2, CCL3, CCL5
Competencia Plurilingüe | CP3
Competencia Matemática e Competencia en Ciencia, Técnica e Enxeñaría | STEM3, STEM4, STEM5
Competencia Dixital | CD1, CD2, CD4
Competencia Persoal, Social e de Aprender a Aprender | CPSAA1, CPSAA2, CPSAA3, CPSAA5
Competencia Cidadá | CC1, CC2, CC3, CC4
Competencia Emprendedora | CE1
Competencia en Conciencia e Expresións Culturais | CCEC1

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)